Referat af loge-møde 47 afholdt den 7/9 2018 hos formanden.

D’herrer logemedlemmer er travle. Meget travle. Og for at få plads i kalenderen til alle møder, har det været nødvendigt at tage fredage i brug. Således også denne fredag hvor formanden inviterede til fælles leg. Og hvis man skulle tro at arrangementet bar præg af at fredag trods alt stadig er en arbejdsdag for de fleste af så kunne man godt tro om. Herom meget mere, meget senere.

Mødet startede med den efterhånden obligatoriske og standardiserede G&T . Men var der noget standard over denne servering ? På ingen måde. For det første var der tale om langtids-lagret gin. En opgave formanden havde betroet sin svigermor (må hun i øvrigt hvile i fred) og det havde hun gjort godt. Til denne gin var der hjemmelavet tonic brygget på kinesiske kinin-holdige urter og bark. På alle måder en oplevelse.

Aftenens anden store oplevelse var at der denne aften var tale om 2 spil. Det første handlede om at sikre en rækkefølge for arrangement-opgaven ifbm sommerens RUB udflugt - eller det der ligner. På mærkelig vis havde formanden meldt sig ud af dette spil – måske som tak for al den ros han har fået 😊 Den korte historie er at Anders er ludo-haj (not) og vandt opgaven i 2019. Derefter Jan Erik og Gokke som rosinen i pølseenden.

Men vi lever jo ikke af snak, så formanden havde forberedt et luksuriøst måltid bestående af

* Spansk inspireret tapas bestående af tyndtskåret pølse og skinke med pesti (pesto i flertal)
* Velstegte skaft-koteleter krydret med bla. Rosmarin serveret med nudler og frisk salat
* Kanel/sukker fyldte æbler med flødeskum med 10 års portvin

Og alt det på trods af, at det var fredag. Barren sættes meget højt her 😊

Og så til aftenens hoved-spil. Denne gang havde formanden disket op med endnu en variant over quizzen, men denne gang suppleret med et element af nødvendig viden om sin medspiller, idet man kunne bette på om denne kendte svaret eller ej. Spillet hed Backup, og indeholdt spørgsmålkort og bette-kort og en terning. Da spillefladen var meget stor, og vi bevægede os langsomt frem blev målet rykket et par kolonner frem. Anders og Jan Erik kom næstsidst, men Jørn og Gokke kom på en flot 2. plads. Vurdering af spillet findes i loggen.

Således underholdt, mæt og velforsynet med øl, sluttede aftenen efter at have ordnet verdens-situationen – nok mest ude omkring humlebæk, - men alligevel. Anders blev så træt, at han ikke kunne køre hjem.